gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4604, del 08-10-2003 (2003/10768)

RESOLUCIÓ de 2 d'octubre de 2003, de la Universitat d'Alacant, per la qual es rectifica l'error de la convocatòria de places de personal docent i investigador en règim de contractació laboral de data 29 de juliol de 2003 (DOGV de 5 d'agost de 2003).
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4604

Data del DOGV
:   08-10-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/10892


Data del document
:   02-10-2003

Organisme emissor
:   Universitat d'Alacant

Tipus de document
:   Resolució

Correcció d'errades

 Descriptors 

:   * personal d'investigació
    * universitat
    * concurs administratiu
    * personal docent

RESOLUCIÓ de 2 d'octubre de 2003, de la Universitat d'Alacant, per la qual es rectifica l'error de la convocatòria de places de personal docent i investigador en règim de contractació laboral de data 29 de juliol de 2003 (DOGV de 5 d'agost de 2003). [2003/F10664]
  
Detectat un error en l'annex I de la convocatòria de places de personal docent i investigador en règim de contractació laboral de data 29 de juliol de 2003 (DOGV de 5 d'agost de 2003), es procedix, a continuació, a detallar-lo:
  
1. En el detall de la plaça DC02664:
  
On diu: «Àrea de coneixement: Filosofia.»
  
Ha de dir: «Àrea de coneixement: Història Moderna.»
  
Este Rectorat resol:
  
Únic
  
Retrotraure el procediment al moment de presentació de sol·licituds per a la plaça de referència, que serà de 20 dies hàbils a comptar des del següent a la publicació de la present resolució en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4434, del 06-02-2003 (2003/1293)

Citació a comparèixer a les persones interessades en el recurs contenciós administratiu núm. 03/52/2002, interposat per Joventuts Musicals de la Vall d'Albaida, davant el Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4434

Data del DOGV
:   06-02-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/1293


Organisme emissor
:   Conselleria de Cultura i Educació

Tipus de document
:   Anunci

Citació a comparèixer a les persones interessades en el recurs contenciós administratiu núm. 03/52/2002, interposat per Joventuts Musicals de la Vall d'Albaida, davant el Tribunal Superior de Justícia de la Comunitat Valenciana. [2003/X1293]
  
El director general de Centres Docents de la Conselleria de Cultura i Educació, fa saber:
  
Que les Joventuts Musicals de la Vall d'Albaida han interposat recurs contenciós administratiu núm. 52/2002, davant el Tribunal Superior de Justícia de la Comunitat Valenciana, Sala Contenciosa Administrativa, Secció Tercera, contra la Resolució de 12 de juny de 2001, per la qual es resol la convocatòria d'ajudes econòmiques per a les escoles de música dependents de corporacions locals o d'entitats sense ànim de lucre per a l'exercici 2001, i contra la Resolució de 17 de desembre de 2001, resolutòria del recurs de reposició contra aquella.
  
Per això, en compliment del que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es cita als possibles interessats perquè, havent sigut remés a la citada Sala l'expedient administratiu, en el termini de nou dies, puguen comparéixer en les referides interlocutòries, si ho estimen convenient, per mitjà d'un escrit en la deguda forma dirigit al Tribunal Superior de Justícia, Secció Tercera, de València.
  
Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs, en defensa del manteniment de l'acte contra el qual es recorre.
Diari Oficial de la Generalitat Valenciana


Sumari del DOGV 4480, del 14-04-2003 (2003/3970)

Notificació a Rosalía Rodríguez Vargas. Expedient núm.: 3 TV C4 61821 5737 KF.
------------------------------------------------------------------------------

### Dades del document

Número de DOGV
:   4480

Data del DOGV
:   14-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/3970


Organisme emissor
:   Conselleria de Benestar Social

Tipus de document
:   Anunci

Notificació a Rosalía Rodríguez Vargas. Expedient núm.: 3 TV C4 84337 7082 LS. [2003/3970]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, es procedeix a la publicació d'un extracte d'este en el Diari Oficial de la Generalitat Valenciana, d'acord amb l'article 59.5 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tindre coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'este anunci en el DOGV, en la seu de la Direcció Territorial de Benestar Social, Secció Família i Adopcions, sítia a l'av/ Baró de Càrcer, 36,de València, de 9 a 14 hores.
  
Expedient núm.: 3TVC4003182002 AV.
  
Interessat: Rosalía Rodríguez Vargas.
  
Últim domicili conegut: Sant Vicent Ferrer, núm. 20-5ª 46608 Moncada.
  
Notificació de minoració de les ajudes de lloguer de vivenda per a l'any 2002, de data 13/03/03, del cap del Servei d'Acció Social, en la qual és instat l'interessat a formular al·legacions i a presentar la documentació que estimen convenient, en el termini no superior a 15 dies comptadors des de la seua notificació.
Diari Oficial de la Generalitat Valenciana


Sumari del DOGV 4613, del 22-10-2003 (2003/10602)

Informació pública del projecte d'urbanització i projecte de reparcel·lació de la UE-R-2A del sòl urbanitzable residencial de les normes subsidiàries de la Pobla Tornesa.
--------------------------------------------------------------------------------------------------------------------------------------------------------------------------

### Dades del document

Número de DOGV
:   4613

Data del DOGV
:   22-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10234


Organisme emissor
:   Ajuntament de la Pobla Tornesa

Tipus de document
:   Anunci

Informació pública del projecte d'urbanització i projecte de reparcel·lació de la UE-R-2A del sòl urbanitzable residencial de les normes subsidiàries de la Pobla Tornesa. [2003/F10926]
  
Per acord del Ple de l'ajuntament de data 17 de setembre de 2003, es va adoptar l'acord següent:
  
Vist que la mercantil Radicas 2002, SL, en la seua condició d'agent urbanitzador, ha presentat el projecte d'urbanització i projecte de reparcel·lació en l'àmbit de la UR-R-2, del sòl urbanitzable residencial amb ordenació detallada de les normes subsidiàries de la Pobla Tornesa.
  
Atés el que s'establix en els articles 45, 46, 53 i 69 i disposició addicional tercera de la Llei de Regulació de l'Activitat Urbanística, s'adopta l'acord següent:
  
Primer. Sotmetre a informació pública, durant el termini de 20 dies hàbils, el projecte d'urbanització i projecte de reparcel·lació en l'àmbit de la UE-R-2 del sòl urbanitzable residencial amb ordenació detallada de les normes subsidiàries de la Pobla Tornesa, mitjançant edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana.
  
Durant este termini, qualsevol persona podrà consultar la dita documentació i l'expedient administratiu a la secretaria d'este ajuntament, als efectes que puguen presentar les al·legacions que estimen oportunes.
  
Segon. Que es remeta avís, prèviament a la publicació, als titulars cadastrals, així com es notifique a qui conste en l'expedient com a titular registral.
  
Tercer. Que l'agent urbanitzador sol·licite al Registre de la Propietat el certificat registral de domini i càrregues, de forma simultània a la convocatòria d'informació pública, de les finques afectades pel projecte de reparcel·lació, en compliment del que s'establix en l'article 69.B) de la Llei Reguladora de l'Activitat Urbanística.
  
Cosa que es fa pública als efectes de l'article 59.4 de la Llei de Règim Jurídic de les Administracions Públiques i Procediment Administratiu Comú, pel que fa als propietaris desconeguts o el domicili dels quals es desconeix, o intentada la notificació no s'haja pogut practicar.
Diari Oficial de la Generalitat Valenciana


Sumari del DOGV 4599, del 01-10-2003 (2003/10550)

Informació pública per a autorització administrativa, declaració en concret d'utilitat pública i declaració d'impacte ambiental de la instal·lació elèctrica als termes municipals de Portell de Morella i Cinctorres (Castelló). Expedient: ATLINE/2003/76.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4599

Data del DOGV
:   01-10-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/10449


Organisme emissor
:   Conselleria d'Indústria, Comerç i Turisme

Tipus de document
:   Anunci

Informació pública per a autorització administrativa, declaració en concret d'utilitat pública i declaració d'impacte ambiental de la instal·lació elèctrica als termes municipals de Portell de Morella i Cinctorres (Castelló). Expedient: ATLINE/2003/76. [2003/S10194]
  
Als efectes de la Llei 54/1997, de 27 de novembre (BOE de 28.11.1997), el Reial Decret 1.955/2000, d'1 de desembre de 2000, la Llei 2/1989, de 3 de març, de la Generalitat Valenciana, d'Impacte Ambiental (DOGV de 08.03.1989), i el Reial Decret 162/1990, de 15 d'octubre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la següent instal·lació elèctrica:
  
a) Peticionari: Energías Renovables Mediterráneas, SA.
  
b) Finalitat de la instal·lació: transport d'energia elèctrica.
  
c) Lloc on s'establirà la instal·lació: Portell de Morella-Cinctorres.
  
d) Característiques principals: projecte d'execució de la línia elèctrica a 132 kV, triple circuit, ST Embalagué-ST Morella, 2n tram, sup. 32-ST Morella.
  
e) Pressupost: 3.678,19 euros.
  
Igualment, se sotmet a informació pública la relació d'interessats, béns i drets afectats per l'execució de l'esmentada instal·lació elèctrica.
  
Cosa que es publica perquè puga ser examinat l'expedient esmentat en este Servei Territorial d'Indústria de Castelló, carrer Cavallers, 8, telèfon 09 512 50 78, i perquè s'hi puguen formular les al·legacions que s'estimen oportunes en el termini de 30 dies, comptats a partir de l'endemà de la publicació del present anunci.
  
Castelló, 23 de juliol de 2003.- El cap del Servei Territorial d'Indústria (per suplència, segons Resolució del conseller d'Indústria, Comerç i Turisme de data 25 de juny de 2003), la secretària del Servei Territorial: Paloma Más Ciges.
Diari Oficial de la Generalitat Valenciana


Sumari del DOGV 4475, del 07-04-2003 (2003/3994)

ORDRE de 27 de febrer de 2003, de la Conselleria de Medi Ambient, per la qual es fa públic l'import global màxim que finança, per a 2003, la línia de subvenció T2484, que convoca ajudes per a actuacions de conservació i millora de la xarxa de sèquies del Parc Natural de l'Albufera.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4475

Data del DOGV
:   07-04-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/3994


Data del document
:   27-02-2003

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * suport econòmic
    * ordenació hidroagrícola
    * reserva natural

ORDRE de 27 de febrer de 2003, de la Conselleria de Medi Ambient, per la qual es fa públic l'import global màxim que finança, per a 2003, la línia de subvenció T2484, que convoca ajudes per a actuacions de conservació i millora de la xarxa de sèquies del Parc Natural de l'Albufera. [2003/3994]
  
L'Ordre del 3 de juliol de 1998, de la Conselleria de Medi Ambient, va establir un règim d'ajudes a favor de les comunitats de regants per a realitzar actuacions de conservació i millora de la xarxa de sèquies del Parc Natural de l'Albufera. (DOGV 17/07/98)
  
En el seu article primer s'estableix que les ajudes ho seran amb càrrec a la línia T2484, de l'aplicació pressupostària 69.02.938.46.7, i que la dotació anual serà la que figure en la corresponent llei de pressupostos.
  
Atès que en l'article 47.11.b del text refós de la Llei d'Hisenda Pública de la Generalitat Valenciana, aprovat pel Decret Legislatiu del 26 de juny de 1991, del Consell, s'exigeix com a contingut de les bases reguladores de les subvencions gestionades per la Generalitat Valenciana la fixació de l'import global màxim, així com la línia pressupostària, en l'exercici de les funcions que tinc atribuïdes
  
ORDENE
  
Article únic
  
L'import global màxim de la línia T2484, manteniment i actuacions a les sèquies del Parc Natural de l'Albufera, en l'exercici 2003, serà de 180.000 euros.
  
DISPOSICIÓ FINAL
  
Aquesta ordre vigirà des de l'endemà de la publicació en el Diari Oficial de la Generalitat Valenciana.
  
València, 27 de febrer de 2003
  
El conseller de Medi Ambient
  
FERNANDO MODREGO CABALLERO
Diari Oficial de la Generalitat Valenciana


Sumari del DOGV 4496, del 09-05-2003 (2003/5052)

Expedient número SLM.51.QX.93. Servici de neteja del Centre de l'Esport de València.
------------------------------------------------------------------------------------

### Dades del document

Número de DOGV
:   4496

Data del DOGV
:   09-05-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/5052


Data del document
:   17-04-2003

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * València
    * contracte de serveis
    * adjudicació de contracte administratiu

Expedient número ZSF.77.MJ.07. Servici de neteja del Centre de l'Esport de València. [2003/F5052]
  
1. Entitat adjudicadora
  
a) Organisme: Generalitat Valenciana. Conselleria de Cultura i Educació.
  
b) Dependència que tramita l'expedient: Secció de Gestió Econòmica i Administrativa de la Direcció General de l'Esport de la Conselleria de Cultura i Educació.
  
c) Número de l'expedient: LQL.87.ZB.59.
  
2. Objecte del contracte
  
a) Tipus de contracte: servici.
  
b) Descripció de l'objecte: servici de neteja del Centre de l'Esport de València.
  
c) Diari oficial i data de publicació de l'anunci de licitació: Diari Oficial de la Generalitat Valenciana núm.4.365, de 25 d'octubre del 2002.
  
3.Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: subhasta.
  
4. Pressupost base de licitació
  
Import total: 108.200 euros.
  
5. Adjudicació
  
a) Data: 3 de desembre del 2002.
  
b) Contractista: Cleaning Plus.
  
c) Nacionalitat: espanyola.
  
d) Import d'adjudicació:75.306,99 euros.
Diari Oficial de la Generalitat Valenciana


Sumari del DOGV 4545, del 16-07-2003 (2003/8355)

Recurs contenciós administratiu número 1/2104/2002. Citació a termini.
----------------------------------------------------------------------

### Dades del document

Número de DOGV
:   4545

Data del DOGV
:   16-07-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/8355


Organisme emissor
:   Conselleria de Sanitat

Tipus de document
:   Anunci

Recurs contenciós administratiu número 1/2104/2002. Citació a termini. [2003/S8355]
  
El sotssecretari per als Recursos de Sanitat, fa saber:
  
La Mutualidad de Seguros de la Panadería de Valencia ha interposat un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, al qual ha correspost el número 1/2104/2002.
  
El recurs ha sigut interposat contra les liquidacions números 0116626971216 i 8662252496763, entre altres, totes per taxes derivades d'assistències sanitàries, emeses per l'Hospital la Fe i les àrees d'Atenció Primària 03 i 04 contra la recurrent.
  
Per això, segons que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, és procedent citar totes les persones possibles interessades, fent-los saber que s'ha enviat l'expedient administratiu al tribunal, en el qual si ho estimen convenient podran comparéixer com a demandades en les actuacions esmentades, en el termini de nou dies.
  
Per això esta subsecretaria publica este edicte pel qual cita Carlos Casas Ramos i José M. Albiñana Ángel, perquè entén que poden resultar afectats per la interposició d'este recurs contenciós administratiu en l'expedient administratiu.
  
També se'ls assabenta que hauran de comparéixer correctament representats de la manera establida en els articles 2.2 i 23.3 de la Llei de la Jurisdicció Contenciosa Administrativa. No obstant això, es fa constar que la Generalitat Valenciana, representada pels lletrats del Gabinet Jurídic compareix en el present recurs en defensa del manteniment de les liquidacions recorregudes.
Diari Oficial de la Generalitat Valenciana


Sumari del DOGV 4477, del 09-04-2003 (2003/3983)

Actuacions de desnonament número 797/2002-A. Cèdula de notificació.
-------------------------------------------------------------------

### Dades del document

Número de DOGV
:   4477

Data del DOGV
:   09-04-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/3983


Organisme emissor
:   Jutjat de Primera Instància Número 7 de València

Tipus de document
:   Anunci

Actuacions de desnonament número 797/2002-A. Cèdula de notificació. [2003/Q3983]
  
Procediment: desnonament 797/2002-A
  
Demandant: Josefa Ferriols Verdeguer
  
Procuradora: Carmen Lis Gómez
  
Demandats: Mario Iñiguez Crespo. C/ Juan Llorens, número 34, 6a. València
  
«Edicte
  
Ricardo Alonso y Gurrea, secretari del Jutjat de Primera Instància número 7 de València, faig saber:
  
Que en este jutjat a càrrec meu se seguixen actuacions de desnonament 797/2002-A, a instància de Josefa Ferriols Verdeguer, representat per la procuradora Carmen Lis Gómez, contra Mario Iñiguez Crespo, en les quals per la resolució de data de hui he acordat, cosa que verifique, notificar la sentència dictada en les actuacions indicades al demandat en parador ignorat, Mario Iñiguez Crespo.
  
La part dispositiva de la sentència indicada és, literalment, com es diu tot seguit:
  
Decisió
  
Que amb l'estimació de la demanda formulada per Josefa Ferriols Verdeguer, representada per la procuradora la senyora Lis Gómez, declare resolt el contracte d'arrendament que lliga amb la part demandada, Mario Iñiguez Crespo, per falta de pagament de les rendes, i en conseqüència d'això condemnar esta darrera perquè, una vegada ferma esta sentència, deixe lliure, vàcua i a disposició de l'actora el bé arrendat, habitatge situat al carrer de Juan Llorens, número 34, porta 6, de València, i amb l'advertència de llançament si no ho fa, tot això amb imposició de les costes processals a la part demandada.
  
Contra la present, s'hi pot interposar un recurs d'apel·lació que caldrà preparar en el terme de cinc dies, des de la notificació de la present, i és requisit indispensable per a admetre'l a tràmit, acreditar tindre pagades les rendes vençudes i les que d'acord amb el contracte haja de pagar de bestreta.
  
Esta és la meua sentència, jutjant en esta instància, que pronuncie, mane i firme».
  
I perquè valga de notificació de la sentència, s'expedix la present cèdula.
Diari Oficial de la Generalitat Valenciana


Sumari del DOGV 4608, del 15-10-2003 (2003/10936)

Informació pública del projecte d'urbanització de l'actuació integrada UA-25, UA-26 i UA-30 de les normes subsidiàries de Moncofa.
----------------------------------------------------------------------------------------------------------------------------------

### Dades del document

Número de DOGV
:   4608

Data del DOGV
:   15-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10783


Organisme emissor
:   Programas de Gestion y Ordenacion Urbana, SL

Tipus de document
:   Anunci

Informació pública del projecte d'urbanització de l'actuació integrada «UA-25, UA-26 i UA-30» de les normes subsidiàries de Moncofa. [2003/X10843]
  
Conforme al procediment simplificat previst en l'article 48 de la Llei 6/1994, Reguladora de l'Activitat Urbanística, se sotmet a informació pública en la Notaria de Susana Boix Sos, a l'avinguda de Castelló nº 43, baixos, de Nules (Castelló), el projecte d'urbanització de l'actuació integrada anomenada ?UA-25, UA-26 i UA-30- en sòl urbà de les normes subsidiàries de Moncofa, promogut a instàncies de la mercantil PGOU, SL, amb domicili en Onda i CIF I-28.741.276.
  
Els interessats podran obtindre còpia de l'acta de protocol·lització o exigir que esta els siga exhibida en termini de 20 dies des de la publicació de l'anunci en el DOGV.
  
Així mateix, podran consultar la documentació en l'Ajuntament de Moncofa i presentar-hi al·legacions.